stanford-oval/wikipedia huggingface dataset:
נבחרת קוריאה הדרומית בכדורגל עד גיל 20
היסטוריה > הזעם האדום (1983)

נבחרת קוריאה הדרומית עד גיל 19, שסיימה שלישית בטורניר המוקדמות, לא העפילה בתחילה לגביע אסיה לנוער 1982. עם זאת, קוריאה הצפונית, שסיימה במקום השני, הושעתה לשנתיים בשל תקיפת שופט במשחקי אסיה 1982, כך שקוריאה הדרומית עלתה לטורניר הגמר במקומה. לאחר שזכתה בטורניר, אליו לא הייתה אמורה להעפיל, הבטיחה הנבחרת את מקומה בגביע העולם בכדורגל עד גיל 20 - 1983.
בטורניר העולמי הוגרלה קוריאה לבית עם סקוטלנד, אוסטרליה והמארחת מקסיקו. היא הפסידה את משחקה הראשון לסקוטלנד, אך עלתה לשלב הנוקאאוט לאחר ניצחונות על שתי הנבחרות האחרות. ברבע הגמר פגשה הנבחרת את אורוגוואי וניצחה אותה 2–1 עם צמד של שין יון-הו בתוספת הזמן. החדשות לפיהן עלתה הנבחרת לחצי הגמר בפעם הראשונה בתחרות פיפ"א הפכה לאגדה במדינה, שהייתה אז חלשה יחסית בספורט. גם התקשורת הזרה התעניינה בנבחרת הדרום קוריאנית וכינתה אותה "הזעם האדום".
קוריאה הדרומית סיימה את הטורניר במקום הרביעי לאחר הפסדים לברזיל ופולין, ומגן הנבחרת קים פאן-קאון נכלל בנבחרת הטורניר. השם "השדים האדומים" ניתן לאוהדי נבחרת קוריאה הדרומית בכדורגל בעקבות הטורניר הזה.
היסטוריה > נבחרת קוריאה המאוחדת (1991)

הוועד האולימפי הבין-לאומי המליץ על משלחת קוריאנית מאוחדת כבר ב-1963, אך בשל הסכסוך בין קוריאה הצפונית לקוריאה הדרומית הוא לא התרחש עד 1991. בשנה זו הוקמה נבחרת קוריאנית מאוחדת בטניס שולחן ובכדורגל. באותה שנה העפילו שתי הנבחרות לגביע העולם עד גיל 20 לאחר שהגיעו לגמר גביע אסיה 1990 (קוריאה הדרומית ניצחה 4–3 בדו-קרב פנדלים). שתי הנבחרות התאחדו לקראת הטורניר, על אף חששות מתקשורת לקויה וחוסר עבודת צוות. עשרה דרום קוריאנים ושמונה צפון קוריאנים זומנו לנבחרת, בראשה עמדו המאמן אן סה-אוק מהצפון ועוזרו נאם דאה-סיק מהדרום. דגל איחוד קוריאה, תמונה כחולה של חצי האי הקוריאני על רקע לבן, ייצג את הנבחרת, שנקראה בפשטות קוריאה.
משחקה הראשון של הנבחרת היה מול הפייבוריטית לזכייה ארגנטינה, אותה הפתיעה קוריאה 1–0 משער של הצפון קוריאני צ'ו אין-צ'ול בדקה ה-88'. קוריאה סיימה בתיקו 1–1 עם אירלנד והפסידה 0–1 למארחת פורטוגל, אך עלתה לרבע הגמר. בשלב זה הובסה 1–5 על ידי ברזיל והודחה.
מאזן תחרותי > בגביע העולם עד גיל 20

| גביע העולם בכדורגל עד גיל 20> שנה.בתור קוריאה הדרומית קוריאה הדרומית | גביע העולם בכדורגל עד גיל 20> סיבוב.בתור קוריאה הדרומית קוריאה הדרומית | גביע העולם בכדורגל עד גיל 20> מק'.בתור קוריאה הדרומית קוריאה הדרומית | גביע העולם בכדורגל עד גיל 20> מש'.בתור קוריאה הדרומית קוריאה הדרומית | גביע העולם בכדורגל עד גיל 20> נ'.בתור קוריאה הדרומית קוריאה הדרומית | גביע העולם בכדורגל עד גיל 20> ת'.בתור קוריאה הדרומית קוריאה הדרומית | גביע העולם בכדורגל עד גיל 20> ה'.בתור קוריאה הדרומית קוריאה הדרומית | גביע העולם בכדורגל עד גיל 20> זכות.בתור קוריאה הדרומית קוריאה הדרומית | גביע העולם בכדורגל עד גיל 20> חובה.בתור קוריאה הדרומית קוריאה הדרומית |
| --- | --- | --- | --- | --- | --- | --- | --- | --- |
תוניסיה 1977: לא העפילה
| יפן 1979 | שלב הבתים | 9 | 3 | 1 | 1 | 1 | 1 | 3 |
| אוסטרליה 1981 | שלב הבתים | 11 | 3 | 1 | 0 | 2 | 4 | 5 |
| מקסיקו 1983 | מקום רביעי | 4 | 6 | 3 | 0 | 3 | 8 | 9 |
ברית המועצות 1985: לא העפילה
צ'ילה 1987: לא העפילה
ערב הסעודית 1989: לא העפילה
בתור איחוד קוריאה איחוד קוריאה
| פורטוגל 1991 | רבע גמר | 8 | 4 | 1 | 1 | 2 | 3 | 7 |
בתור קוריאה הדרומית קוריאה הדרומית
| אוסטרליה 1993 | שלב הבתים | 10 | 3 | 0 | 3 | 0 | 4 | 4 |
קטר (מדינה) 1995: לא העפילה
| מלזיה 1997 | שלב הבתים | 22 | 3 | 0 | 1 | 2 | 5 | 14 |
| ניגריה 1999 | שלב הבתים | 19 | 3 | 1 | 0 | 2 | 5 | 6 |
ארגנטינה 2001: לא העפילה
| איחוד האמירויות הערביות 2003 | שמינית גמר | 16 | 4 | 1 | 0 | 3 | 3 | 5 |
| הולנד 2005 | שלב הבתים | 17 | 3 | 1 | 0 | 2 | 3 | 5 |
| קנדה 2007 | שלב הבתים | 18 | 3 | 0 | 2 | 1 | 4 | 5 |
| מצרים 2009 | רבע גמר | 6 | 5 | 2 | 1 | 2 | 9 | 6 |
| קולומביה 2011 | שמינית גמר | 13 | 4 | 1 | 1 | 2 | 3 | 4 |
| טורקיה 2013 | רבע גמר | 8 | 5 | 1 | 3 | 1 | 8 | 8 |
אוסטרליה 2015: לא העפילה
| קוריאה הדרומית 2017 | שמינית גמר | 10 | 4 | 2 | 0 | 2 | 6 | 5 |
| פולין 2019 | סגנות | 2 | 7 | 4 | 1 | 2 | 9 | 8 |
ארגנטינה 2023: העפילה
| סה"כ | סגנות | סגנות | 60 | 19 | 14 | 27 | 75 | 94 |
מאזן תחרותי > גביע אסיה עד גיל 20

| גביע אסיה בכדורגל עד גיל 20> שנה | גביע אסיה בכדורגל עד גיל 20> תוצאה | גביע אסיה בכדורגל עד גיל 20> מש' | גביע אסיה בכדורגל עד גיל 20> נ' | גביע אסיה בכדורגל עד גיל 20> ת' | גביע אסיה בכדורגל עד גיל 20> ה' | גביע אסיה בכדורגל עד גיל 20> זכות | גביע אסיה בכדורגל עד גיל 20> חובה |
| --- | --- | --- | --- | --- | --- | --- | --- |
| מלזיה 1959 | זכייה | 4 | 4 | 0 | 0 | 8 | 3 |
| מלזיה 1960 | זכייה | 4 | 4 | 0 | 0 | 16 | 4 |
| תאילנד 1961 | מקום רביעי | 5 | 1 | 3 | 1 | 9 | 6 |
| תאילנד 1962 | סגנות | 5 | 3 | 1 | 1 | 14 | 2 |
| מלזיה 1963 | זכייה | 6 | 4 | 2 | 0 | 16 | 6 |
| דרום וייטנאם 1964 | מקום רביעי | 4 | 2 | 0 | 2 | 4 | 9 |
| יפן 1965 | שלב הבתים | 4 | 1 | 0 | 3 | 4 | 5 |
| הפיליפינים (1946–1985) 1966 | רבע גמר | 3 | 1 | 1 | 1 | 5 | 2 |
| תאילנד 1967 | שלב הבתים | 3 | 1 | 1 | 1 | 8 | 7 |
| קוריאה הדרומית 1968 | מקום שלישי | 7 | 5 | 2 | 0 | 18 | 4 |
| תאילנד 1969 | רבע גמר | 4 | 2 | 0 | 2 | 9 | 4 |
| הפיליפינים (1946–1985) 1970 | מקום שלישי | 6 | 4 | 0 | 2 | 11 | 3 |
| יפן 1971 | סגנות | 6 | 2 | 3 | 1 | 8 | 5 |
| תאילנד 1969 | סגנות | 6 | 4 | 1 | 1 | 8 | 3 |
| איראן (1964–1979) 1973 | מקום שלישי | 6 | 3 | 2 | 1 | 5 | 1 |
| תאילנד 1969 | מקום שלישי | 6 | 5 | 0 | 1 | 11 | 7 |
כווית 1975: לא השתתפה
| תאילנד 1976 | מקום שלישי | 6 | 3 | 1 | 2 | 8 | 4 |
| איראן (1964–1979) 1977 | רבע גמר | 4 | 1 | 3 | 0 | 3 | 0 |
| בנגלדש 1978 | זכייה | 6 | 3 | 3 | 0 | 12 | 3 |
| תאילנד 1980 | זכייה | 4 | 3 | 1 | 0 | 9 | 3 |
| תאילנד 1982 | זכייה | 3 | 2 | 1 | 0 | 7 | 2 |
איחוד האמירויות הערביות 1985: לא העפילה
| ערב הסעודית 1986 | שלב הבתים | 3 | 1 | 1 | 1 | 9 | 2 |
| קטר (מדינה) 1988 | שלב הבתים | 3 | 1 | 1 | 1 | 3 | 2 |
| אינדונזיה 1990 | זכייה | 5 | 2 | 3 | 0 | 3 | 1 |
| איחוד האמירויות הערביות 1992 | סגנות | 6 | 4 | 0 | 2 | 18 | 10 |
| אינדונזיה 1994 | שלב הבתים | 4 | 1 | 2 | 1 | 7 | 6 |
| קוריאה הדרומית 1996 | זכייה | 6 | 6 | 0 | 0 | 18 | 3 |
| תאילנד 1998 | זכייה | 6 | 4 | 2 | 0 | 12 | 6 |
| איראן 2000 | שלב הבתים | 4 | 2 | 1 | 1 | 11 | 3 |
| קטר (מדינה) 2002 | זכייה | 6 | 5 | 1 | 0 | 13 | 1 |
| מלזיה 2004 | זכייה | 6 | 3 | 2 | 1 | 12 | 7 |
| הודו 2006 | מקום שלישי | 6 | 5 | 1 | 0 | 19 | 3 |
| ערב הסעודית 2008 | חצי גמר | 5 | 3 | 0 | 2 | 7 | 3 |
| הרפובליקה העממית של סין 2010 | חצי גמר | 5 | 3 | 1 | 1 | 6 | 4 |
| איחוד האמירויות הערביות 2012 | זכייה | 6 | 4 | 2 | 0 | 11 | 4 |
| מיאנמר 2014 | שלב הבתים | 3 | 1 | 1 | 1 | 7 | 2 |
| בחריין 2016 | שלב הבתים | 3 | 2 | 0 | 1 | 6 | 4 |
| אינדונזיה 2018 | סגנות | 6 | 4 | 1 | 1 | 12 | 5 |
| אוזבקיסטן 2023 | חצי גמר | 5 | 3 | 2 | 0 | 9 | 1 |
| סה"כ | 12 זכיות | 190 | 112 | 46 | 32 | 376 | 150 |
ראו גם

נבחרת קוריאה הדרומית בכדורגל
נבחרת קוריאה הדרומית בכדורגל נשים
הערות שוליים

↑  朴鍾煥감독이 개발한「6가지 번개작전」
↑  "RUN, RUN, RUN, That's the not-so-secret weapon of the seemingly unstoppable 'Red Korean Fury'"
↑  "Red Devils created global culture of street cheering"
↑  "World Youth Cup (U-20) 1983 (Mexico)"
↑  "WYC 83 Technical Report"
↑  붉은악마
| כדורגל בקוריאה הדרומית קוריאה הדרומית |
| --- | --- | --- |
| ניהול | התאחדות הכדורגל של קוריאה הדרומית • קבוצות • אצטדיונים • תחרויות |  |
| תחרויות ליגה | ליגת העל • ליגת המשנה בכדורגל של קוריאה הדרומית |  |
| תחרויות גביע | הגביע הדרום קוריאני |  |
| נבחרות | הנבחרת הלאומית • הנבחרת הצעירה • הנבחרת עד גיל 20 • הנבחרת עד גיל 19 • הנבחרת עד גיל 17 • נבחרת הנשים |  |
משלחת מס' 8 לתחנת החלל הבין-לאומית

חברי המשלחת
תג המשלחת
תחנת החלל בתקופת פעילות המשלחת
משלחת מס' 8 (באנגלית: Expedition 8) הייתה משלחת לתחנת החלל הבין-לאומית שפעלה מ-20 באוקטובר 2003 ועד ל-29 באפריל 2004. מפקד המשלחת היה מייקל פול מארצות הברית. פעילות המשלחת נמשכה 192 ימים.
בעקבות אסון מעבורת החלל קולומביה בוצעו מספר שינויים במתכונת פעילות בתחנת החלל:
הצוות הגיע בחללית רוסית ולא במעבורת החלל כפי שתוכנן.
הרכב הצוות צומצם ל-2 אנשים בלבד.
כל הפעילות בהרחבת תחנת החלל הוקפאה עד לחידוש טיסות של מעבורות חלל אמריקאיות.
הרכב המשלחת

| שם | תפקיד | חללית הגעה | 20> 10.2003–29.04.2004 | חללית חזרה | הערות |
| --- | --- | --- | --- | --- | --- |
| ארצות הברית מייקל פול | מפקד | סויוז TMA-3 |  | סויוז TMA-3 | מפקד משלחת מס' 8 |
| רוסיה אלכסנדר קאלרי | מהנדס טיסה | סויוז TMA-3 |  | סויוז TMA-3 | חבר משלחת מס' 8  מפקד חללית "סויוז TMA-3" |
פעילות המשלחת

ב-20 באוקטובר לתחנת החלל הגיע חללית סויוז TMA-3 בפיקוד אלכסנדר קאלרי. החללית התחברה למודול "פירס". עם החללית הגיעו חברי משלחת מס' 8 לתחנת החלל הבין-לאומית ופדרו דוקה מספרד לביקור קצר. באותה עת בתחנת החלל פעלה משלחת מס' 7 בפיקוד יורי מלנצ'נקו. החל תהליך העברת אחריות על תחנת החלל לצוות החדש. פדרו דוקה החל בביצוע תוכנית מחקרים Cervantes של סוכנות החלל האירופית.
ב-27 באוקטובר חללית סויוז TMA-2 עם משלחת מס' 7 ופדרו דוקה עזבו את תחנת החלל. אחריות על תחנת החלל הועברה למשלחת מס' 8.
ב-28 בינואר חללית מטען פרוגרס M-48 שהייתה מחוברת מאוגוסט נותקה מתחנת החלל ונשפרה בכניסה לאטמוספירה.
ב-31 בינואר לתחנת החלל הגיע חללית מטען פרוגרס M1-11. החללית התחברה למודול "זבזדה". על החללית היו כ-2,408 ק"ג מטען. בין היתר הובאו חליפות חלל חדשות. החללית הייתה מחוברת לתחנת החלל עד מאי.
ב-26 בפברואר פול וקאלרי ביצעו פעילות חוץ רכבית שנמשכה כ-3 שעות. במהלך פעילות הותקן מתקן לביצוע מחקרים בחלק החיצוני של מודול "זבזדה".
ב-21 באפריל לתחנת החלל הגיע חללית סויוז TMA-4 בפיקוד גנאדי פדאלקה. החללית התחברה למודול "זריאה". עם החללית הגיעו חברי משלחת מס' 9 לתחנת החלל הבין-לאומית ואנדרה קויפרס מהולנד לביקור קצר. החל תהליך העברת אחריות על תחנת החלל לצוות החדש. קויפרס החל בביצוע ניסויים במסגרת תוכנית Delta.
חברי המשלחת ביצעו עשרות ניסויים מדעים בתחומים שונים.
ב-29 באפריל חללית סויוז TMA-3 עם משלחת מס' 8 ואנדרה קויפרס עזבו את תחנת החלל.
אחריות על תחנת החלל הועברה למשלחת מס' 9.
מתמטיקה פיננסית

מתמטיקה פיננסית היא ענף של מתמטיקה שימושית החוקר את התנהגות השווקים הפיננסיים.
למתמטיקה פיננסית יש קשר הדוק לכלכלה פיננסית, החוקרת את הבסיס התאורטי של מודלים כלכליים. המתמטיקה הפיננסית חוקרת ומרחיבה מודלים מתמטיים או נומריים שנבנו על ידי כלכלנים. לדוגמה, בזמן שכלכלן פיננסי חוקר את הגורמים המשפיעים על מחיר מניה של חברה, מתמטיקאי פיננסי מתייחס למחיר המניה כאל נתון, ומשתמש בתהליכים סטוכסטיים כדי לקבל את הערך התאורטי של ניירות ערך הנגזרים מן המניה (ראו גם שווי אופציות).
באופן מעשי, קיימת חפיפה משמעותית בתחומי המחקר של המתמטיקה הפיננסית והכלכלה החישובית. ההבדל העיקרי הוא שמתמטיקה פיננסית מתמקדת יותר במודלים מתמטיים ובנגזרים, בעוד שכלכלה חישובית מתמקדת יותר ביישומים של מודלים אלה. ישנם גם אנליסטים המשתמשים לצורך עבודתם בשיטות נומריות וכמותיות.
שני מודלים פופולריים בהערכת אופציות מקורם בתחום זה: מודל בלק ושולס והמודל הבינומי לתימחור אופציות.
אחד ממשפטי המפתח במתמטיקה פיננסית נקרא "המשפט הבסיסי לתמחור ללא ארביטראז". על פי משפט זה, הסיכוי לרווח בעסקה ללא סיכון שקול להסתברות לארביטראז' בעסקה.
אוניברסיטאות רבות ברחבי העולם מציעות תואר אקדמי ותוכניות מחקר בתחומי המתמטיקה הפיננסית.
הערות שוליים

↑  אוניברטיסת בוסטון
↑  תוכנית למוסמך באוניברסיטת קולומביה
↑  קולג' imperial בלונדון
↑  אוניברסיטת שיקגו
↑  אלינוי-טק
↑  קרוליינה הדרומית
↑  אוניברסיטת בר-אילן
| --- | --- |
בקרת זהויות :  NLI: 987007293396405171  GND: 4017195-4  LCCN: sh85018308  NKC: ph120239 
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
משטרת העיר בואנוס איירס

| --- | --- |

 מידע כללי
 מדינה:  ארגנטינה 
 תחום שיפוט:  בואנוס איירס 
 תאריך הקמה:  2017 
 סוכנות קודמת:  Buenos Aires Metropolitan Police 
 מטה מרכזי:  לה בוקה 
 עובדים:  29,807 
 אתר רשמי
 
משטרת העיר בואנוס איירס (בספרדית: Policía de la Ciudad de Buenos Aires), הידועה יותר בשם משטרת בואנוס איירס, היא סוכנות אכיפת החוק העיקרית של בואנוס איירס, בירת ארגנטינה. המשטרה מונה כ-29,800 שוטרים וזוהי מחלקת המשטרה העירונית הגדולה במדינה. המחלקה משרתת שטח של 200 קמ"ר ואוכלוסייה של למעלה מ-3,000,000 איש. בנפרד מהמשטרה העירונית, פועלת משטרת פרובינציית בואנוס איירס, האחראית על הפרובינציה בלבד, ללא סמכות לפעול בעיר עצמה.
המשטר הוקמה לראשונה ב-1580, ככוח שיטור קטן והיא אחת ממחלקות המשטרה הוותיקות בארגנטינה. מאז עברה גלגולים רבים. במתכונתה הנוכחית היא מהווה גוף משטרה נפרד מהמשטרה הפדרלית מאז 1 בינואר 2017. בשנים 1943 עד 2017, סניף בואנוס איירס של המשטרה הפדרלית שימש ככוח השיטור העירוני.
מבנה

בראש משטרת העיר בואנוס איירס עומד מפקד משטרה שמתמנה על ידי ראש הרשות המבצעת של ממשלת העיר (ראש עיריית בואנוס איירס) ועליו להיות אזרח.
ישנם ארבעה תחומים מבצעיים עיקריים:
אבטחת הסדר הציבורי
חקירות
מחלקה מדעית וטכנית
מִנהָלה
הכוח מורכב מאחת עשרה מפקדות ושבע מחלקות אוטונומיות ומבחינה גאוגרפית, המשטרה מחולקת בין 56 תחנות בעיר.
היסטוריה > משטרת בואנוס איירס

המשטרה בבואנוס איירס (בספרדית: Policía de Buenos Aires) הוקמה לראשונה בשנת 1580, ככוח שיטור קטן, שהלך והתפתח עם השנים.
היסטוריה > משטרת עיר הבירה

משטרת הבירה (Policía de la Capital) הייתה כוח ביטחון שמילא תפקידים שונים בעיר בואנוס איירס, משנת 1880 ועד להקמת המשטרה הפדרלית הארגנטינאית ב-1943, שהמשיכה למלא תפקידי שיטור בעיר. משטרת הבירה פעלה כחלק ממשרד הפנים ויצירתה נבעה מתהליך הפדרליזציה של בואנוס איירס, שחילקה את המשטרה של מחוז בואנוס איירס, תוך שהיא נטלה על עצמה תפקידי אבטחה בשאר מחוז בואנוס איירס, בעוד המשטרה החדשה שנוצרה קיבלה את סמכות השיפוט על עיר הבירה הפדרלית. בהדרגה התחילו להקים יחידות משטרה שונות על מנת להילחם בפשיעה, כמו מחלק החקירות ב-1885, המחלק האנתרופומטרי ב-1889 ואגף הצילום בשנת 1905, בין השאר. בשנת 1903 המשטרה התחילה לקחת רישומים ולהנפיק דרכונים.
בתקופתו של קולונל רמון פלקון (1906–1909) ששימש כמפקד המשטרה נוצרו בתי ספר להכשרה משטרתית, ב-1906 וב-1907.
היסטוריה > המשטרה הפדרלית

| --- | --- |
 :  ראו גם – המשטרה הפדרלית של ארגנטינה
המשטרה הפדרלית נוצרה ב-24 בדצמבר 1943 על מנת לחקור פשעים בעלי אופי לאומי ולרוב פועלת בתיאום עם המשטרה המחוזית. עד ל-31 בדצמבר 2016 שימשה גם כגוף השיטור המקומי בעיר בואנוס איירס, במסגרת סניף בואנוס איירס של המשטרה הפדרלית. ב-1 בינואר 2017 נוצרה משטרת העיר בואנוס איירס, שנוצרה באמצעות מיזוג של כמה מחלקות של המשטרה הפדרלית עם משטרת המטרופולין של בואנוס איירס.
היסטוריה > המשמר העירוני

המשמר העירוני של בואנוס איירס (בספרדית: Guardia Urbana de Buenos Aires) היה גוף אזרחי לא חמוש שפעל באזור העיר בואנוס איירס בין השנים 2004 ל-2008, בתיאום עם כוחות הביטחון כמו המשטרה הפדרלית הארגנטינאית וארגונים אחרים, כגון שירות הכיבוי וגופי ההגנה האזרחית. המשמר העירוני לא נתפס כתחליף למשטרה וגם לא שיתף את סמכויותיו אלא שימש ככוח מניעה והכוונה; עם זאת, המשמר חלק את הסמכות לערוך רישום ופשיטות, בתיאום עם המשטרה הפדרלית ובעיקר פעל לשמירת הסדר הציבורי וטיפול בבטיחות הדרכים, עד שמוזג עם משטרת המטרופולין.
היסטוריה > משטרת המטרופולין של בואנוס איירס

משטרת המטרופולין (Policía Metropolitana de Buenos Aires) שימש ככוח משטרה נוסף בעיר בואנוס איירס, לצד המשטרה הפדרלית, משנת 2008 ועד 2016, עת מוזגה ליצירת משטרת העיר בואנוס איירס.
משטרת המטרופולין נוצרה בשנת 2010 והורכבה מ-1,850 קצינים ותוכנה להתרחב ל-16,000 לפני שפורקה. פעילויות השיטור והאבטחה בעיר נעשתה במקביל בידי משטרת המטרופולין וסניף בואנוס איירס של המשטרה הפדרלית של ארגנטינה. המשטרה הוקמה בדמותן של משטרת המטרופולין הבריטית בלונדון ומשטרת העיר ניו יורק.
מחלוקות רבות הקיפו את שוטרי משטרת המטרופולין של בואנוס איירס, בעיקר בשל מדיניות "אפס סובלנות" של המחלקה: שוטרים רבים נהגו להיות אלימים נגד מפגינים והשתמשו בכוח מופרז כלפיהם. עם זאת, המחלקה הצליחה לשפר את המוניטין שלה ודעת הקהל הייתה חיובית יותר לגבי משטרת המטרופולין מאשר סוכני המשטרה הפדרלית של ארגנטינה, ואזרחים נטו לבחור לפנות למשטרת המטרופולין על פני המשטרה הפדרלית, עקב רמות שחיתות גבוהות יחסית במשטרה הפדרלית.
בעקבות כשלים בהתנהלות המשטרה ואנשיה, באוקטובר 2016 הציג ראש עיריית בואנוס איירס הוראסיו רודריגז לרטה את תוכניתו להקמת משטרת העיר החדשה, שתהווה מיזוג של משטרת המטרופולין עם סניף המשטרה הפדרלית הפועל בעיר. כ-6,000 שוטרי משטרת המטרופולין ו-19,300 סוכנים מהמשטרה הפדרלית הצטרפו לגוף החדש.
לבסוף, ב-2 בינואר 2017, החלה לפעול משטרת העיר החדשה.
גלריה

מחסום של משטרת העיר, 2017.
ניידת המשטרה הפדרלית בבואנוס איירס.
ניידת משטרת העיר בואנוס איירס, ינואר 2017.
שוטרי משטרת המטרופולין, 2017.
ניידת של משטרת המטרופולין.
ראו גם

משטרת המטרופולין של לונדון
משטרת המטרופולין של מחוז קולומביה
מחלקת משטרת המטרופולין של טוקיו
משטרת מוסקבה
מחוז ירושלים (משטרה)
סמליל משטרת המטרופולין
משרד החינוך של רוסיה

| --- | --- |


 מידע כללי
 מדינה:  רוסיה 
 תחום שיפוט:  רוסיה 
 סוכנות אם:  ממשלת רוסיה 
 סוכנות בת:  Ministry of Education and Science of the Republic of Tatarstan 
 תאריך הקמה:  1802
 סוכנות קודמת:  משרד החינוך והמדעים של רוסיה 
 שר:  סרגיי קראבצוב
 תאריך כניסה:  21 בינואר 2020
 מטה מרכזי:  רחוב טברסקיה 11, מוסקבה
 https://edu.gov.ru
 
משרד החינוך של רוסיה (ברוסית: Министерство просвещения Российской Федерации) הוא המשרד הממשלתי הפדרלי ברוסיה האחראי לעידוד ופיתוח מערכת החינוך ותמיכה במוסדות חינוך והשכלה.
היסטוריה > המשרד לחינוך העם של האימפריה הרוסית

גוף ממשלתי מרכזי ראשון לניהול תחום ההשכלה והחינוך ברוסיה החל לפעול לראשונה בשנת 1782 בשם הוועד להקמת מכוני לימוד עממים (ברוסית: Комиссия об учреждении народных училищ), אך ייעודה העיקרי היה סיוע להקמת מכוני חינוך ולא פיקוח והנהלה שלהם. לאחר הרפורמה הממשלתית של אלכסנדר הראשון, קיסר רוסיה בשנת 1802 הוחלט על הקמת משרד ממשלתי לענייני חינוך והמשרד לחינוך העם (ברוסית: Министерство народного просвещения Российской империи) נוצר לראשונה ב-8 בספטמבר 1802.
ב-1817 המשרד הפך למשרד לעניינים רוחניים והשכלת העם (ברוסית: Министерство духовных дел и народного просвещения Российской империи), בראשו עמד הנסיך אלכסנדר ניקולאייביץ' גוליצין (שקודם לכן עמד בראש הסינוד הקדוש שניהל את ענייני הדת באימפריה). אך ב-1824 הושב שמו המקורי של המשרד והמשיך לפעול כמשרד ממשלתי לענייני השכלה וחינוך עד לפרוץ מהפכת אוקטובר בשנת 1917.
היסטוריה > קומיסריון החינוך העממי

ב-1917 המשרד פורק והפך לקומיסריון העממי לענייני חינוך. ב-1946 נקרא משרד החינוך של ברית המועצות.
היסטוריה > משרד ההשכלה של הפדרציה הרוסית

ב-1990 אורגן מחדש ונקרא בשם משרד ההשכלה. בשנת 2004 בוצע רה-ארגון והרחבת המשרד תוך שילוב בו מחלקות שהיו שייכות למשרדים אחרים. במאי 2008 נקרא בשם משרד ההשכלה והמדעים והיה אחראי גם על פיתוח המדע.
היסטוריה > משרד החינוך של הפדרציה הרוסית

במאי 2018 המשרד פוצל למשרד החינוך ולמשרד המדע וההשכלה הגבוהה.
ראו גם

השירות הפדרלי לפיקוח על חינוך ומדע
בניין המשרד לחינוך העם של האימפריה הרוסית, בכיכר לומונוסוב 1 בסנקט פטרבורג.
שער ביטאון המשרד לחינוך העם מינואר 1848.
משלחת מס' 9 לתחנת החלל הבין-לאומית

חברי המשלחת
תג המשלחת
תחנת החלל בתקופת פעילות המשלחת
משלחת מס' 9 (באנגלית: Expedition 9) הייתה משלחת לתחנת החלל הבין-לאומית שפעלה מ-21 באפריל 2004 ועד ל-23 באוקטובר 2004. מפקד המשלחת היה גנאדי פדאלקה מרוסיה. פעילות המשלחת נמשכה 185 ימים.
בעקבות אסון מעבורת החלל קולומביה בוצעו מספר שינויים במתכונת פעילות צוותים בתחנת החלל:
הצוות יגיע בחללית רוסית ולא במעבורת החלל כפי שתוכנן.
הרכב הצוות צומצם ל-2 אנשים בלבד.
כל הפעילות בהרחבת תחנת החלל הוקפאה עד לחידוש טיסות של מעבורות חלל אמריקאיות.
הרכב המשלחת

| שם | תפקיד | חללית הגעה | 21> 04.2004–23.10.2004 | חללית חזרה | הערות |
| --- | --- | --- | --- | --- | --- |
| רוסיה גנאדי פדאלקה | מפקד | סויוז TMA-4 |  | סויוז TMA-4 | מפקד משלחת מס' 9  מפקד חללית "סויוז TMA-4" |
| ארצות הברית מייקל פינק | מהנדס טיסה | סויוז TMA-4 |  | סויוז TMA-4 | חבר משלחת מס' 9 |
פעילות המשלחת

ב-21 באפריל לתחנת החלל הגיע חללית סויוז TMA-4 בפיקוד גנאדי פדאלקה. החללית התחברה למודול "זריאה". עם החללית הגיעו חברי משלחת מס' 9 לתחנת החלל הבין-לאומית ואנדרה קויפרס מהולנד לביקור קצר. בתחנת החלל פעלה משלחת מס' 8. החל תהליך העברת אחריות על תחנת החלל לצוות החדש. אנדרה קויפרס החל תוכנית ניסויים Delta של סוכנות החלל האירופית.
ב-29 באפריל חללית סויוז TMA-3 עם משלחת מס' 8 ואנדרה קויפרס עזבו את תחנת החלל. אחריות על תחנת החלל עברה למשלחת מס' 9.
ב-18 במאי בעזרת מדחפים של חללית מטען פרוגרס M1-11 בוצע שינוי גובה מסלול של תחנת החלל.
ב-24 במאי חללית מטען פרוגרס M1-11 שהייתה מחוברת מינואר נותקה מתחנת החלל. כ-10 ימים היא פעלה באופן עצמאי ובוצעו מספר ניסויים. בהמשך היא נשפרה בכניסה לאטמוספירה.
ב-27 במאי לתחנת החלל הגיע חללית מטען פרוגרס M-49. החללית התחברה למודול "זבזדה". על החללית היו כ-2,536 ק"ג מטען. החללית הייתה מחוברת לתחנת החלל עד יולי.
ב-24 ביוני פדאלקה ופינק ביצעו פעילות חוץ רכבית שנמשכה כ-14 דקות. היא הופסקה עקב בעיות בחליפת חלל של פינק.
ב-29 ביוני פדאלקה ופינק ביצעו פעילות חוץ רכבית שנמשכה כ-5.5 שעות. במהלך פעילות זו בוצעו תיקונים בציוד שהותקן במודול "יוניטי".
ב-30 ביולי חללית מטען פרוגרס M-49 נותקה מתחנת החלל. בהמשך היא נשפרה בכניסה לאטמוספירה.
ב-3 באוגוסט פדאלקה ופינק ביצעו פעילות חוץ רכבית שנמשכה כ-4.5 שעות. במהלך פעילות זו הותקנו אנטנות נוספות וציוד נוסף כהנכה לחיבור חללית מטען עתידית ATV.
ב-14 באוגוסט לתחנת החלל הגיע חללית מטען פרוגרס M-50. החללית התחברה למודול "זבזדה". על החללית היו כ-2,566 ק"ג מטען. החללית הייתה מחוברת לתחנת החלל עד דצמבר.
ב-3 בספטמבר פדאלקה ופינק ביצעו פעילות חוץ רכבית שנמשכה כ-5.5 שעות. במהלך פעילות זו הותקנו אנטנות נוספות כהכנה לחיבור חללית מטען עתידית ATV.
ב-16 באוקטובר לתחנת החלל הגיע חללית סויוז TMA-5 בפיקוד סליז'אן שריפוב. החללית התחברה למודול "פירס". עם החללית הגיעו חברי משלחת מס' 10 לתחנת החלל הבין-לאומית ויורי שארגין מרוסיה לביקור קצר. החל תהליך העברת אחריות על תחנת החלל לצוות החדש.
חברי המשלחת ביצעו עשרות ניסויים מדעים בתחומים שונים.
ב-23 באוקטובר חללית סויוז TMA-4 עם משלחת מס' 9 ויורי שארגין עזבה את תחנת החלל.
אחריות על תחנת החלל הועברה למשלחת מס' 10.
נגיד ש...

| --- | --- |

עטיפת הספר
 מידע כללי
 מאת:  מרים רות
 איורים:  יעקב עברי
 שפת המקור:  עברית 
 הוצאה
 הוצאה:  עם עובד
 תאריך הוצאה:  1985
 מספר עמודים:  36
 קישורים חיצוניים
 מסת"ב:  מסת"ב 965-13-0293-3
 הספרייה הלאומית:  001011258
 
נַגִּיד שֶ... הוא ספר ילדים מאת מרים רות.
הספר יצא לאור בהוצאת עם עובד בשנת 1985 ואויר על ידי יעקב עברי.
עלילת הספר

גיבור הספר הוא ילד בגיל הגן בשם תור. הגן נמצא בקצהן של מדרגות היוצאות מביתו. כל פעם מחדש תור מתקשה לעלות על המדרגות הרבות והדרך אל הגן אינה קרובה לסיומה. תור, שאינו מרגיש בנוח עם הדרך הקשה, נוהג להפעיל את דמיונו ולשחק ב"משחק החלומות" בו הוא משתמש במילות-קסם: "נגיד ש..." ומכאן שם הספר. בכל פעם הוא משנה את המשך המשאלה עקב הדבר אותו הוא מוצא בדרכו. בסיפור הוא פוגש בפעם הראשונה בחיפושית משה-רבנו ומדמיין שהוא עף עליה לגן, בפעם השנייה הוא פוגש בחתול מנומר ומדמיין שהחתול הוא למעשה נמר מטיל-אימה הנאמן לתור השולט בו ובפעם השלישית הוא נתקל בשלולית רחבה ומדמיין שהיא למעשה ים-סוף והוא עצמו צוללן. המקרה הרביעי חל ביום-הולדתו החמישי של תור והוא הולך לגן מפני שמחכה לו שם מסיבה לכבודו. תור מדמיין שהוא נסיך והכל מחכים לו בארמון. במקרה הזה הדבר שדמיין היה יחסית דומה למה שאירע במציאות. משפחתו חיכתה לו בכניסה ושמחה לראותו.
ניקולא סלבי

| --- | --- |
מזרקת טרווי המפורסמת בתכנונו, ברומא בירת איטליה.
 לידה:  6 באוגוסט 1697 רומא, מדינת האפיפיור 
 פטירה:  8 בפברואר 1751 (בגיל 53) רומא, מדינת האפיפיור 
 הושפע על ידי:  אנטוניו קנוורי 
 יצירות ידועות:  מזרקת טרווי 
 
ניקולא סָלְבי (באיטלקית: Nicola Salvi) או ניקולו סלבי (באיטלקית: Niccolò Salvi‏; 6 באוגוסט 1697 – 8 בפברואר 1751) היה ארכיטקט איטלקי; בין הפרויקטים שלו ישנה מזרקת טרווי המפורסמת ברומא, איטליה. חבר האקדמיה של ארקדיה משנת 1717.
ביוגרפיה

היה לארכיטקט רק לאחר שלמד מתמטיקה ופילוסופיה. המנטור שלו באדריכלות היה האדריכל האיטלקי אנטוניו קנוורי (אנ'), שהיה האדריכל הראשי של מלך פורטוגל. ב-1728 עבר קנוורי לליסבון, וסלבי נותר ברומא ללא מורו. באותה תקופה החל לתכנן, תחילה מבנים קטנים וקישוטים.
ב-1732 ערך קלמנס השנים עשר תחרות לבניית שני מבנים גדולים. אחד היה בניית חזית חדשה לכנסיית יוחנן הקדוש, והשני בניית מזרקה בטרווי. סלבי התמודד בשתי התחרויות, ואף שעיצובו זכה לביקורות מצוינות, לבניית החזית נבחר אדריכל אחר. לבניית המזרקה נבחר עיצובו של סלבי. הוא נפטר לפני שהסתיימו העבודה, שאותה סיים ידידו פייטרו בראקי.
ניקולא לוגרושינו

| --- | --- |

 לידה:  22 באוקטובר 1698 ביטונו, איטליה 
 פטירה:  1764? (בגיל 65 בערך) פלרמו, ממלכת סיציליה הנורמנית 
 זרם:  המוזיקה הקלאסית בתקופת הבארוק 
 סוגה:  אופרה 
 שפה מועדפת:  איטלקית 
 
ניקולא לוגרושינו (באיטלקית: Nicola Logroscino; ‏1698 – סביבות 1764) היה מלחין איטלקי בתקופת הבארוק.
חייו

לוגרושינו נולד בביטונטו (בארי) והיה תלמידו של פרנצ'סקו דוראנטה. ב-1738 עבד בצוותא עם לאונרדו לאו ואחרים בהפקה החפוזה של "דמטריו"; בסתיו של אותה שנה הפיק אופרה קומית, L'inganno per inganno, הראשונה בשורה ארוכה של אופרות קומיות, שהצלחתן זיכתה אותו בשם "אליל האופרה בופה" ("il Dio dell' opera buffa"). הוא יצא לפאלרמו, כנראה בשנת 1747, כמורה לקונטרפונקט; כמלחין אופרות הוא מוזכר בפעם האחרונה בשנת 1760 ומשערים שהלך לעולמו בסביבות 1763.
ללוגרושינו מיוחסת המצאת הפינאלה האופראי הקונצרטי, אבל עד כמה שאפשר לראות מן הפרטיטורה של "גוברנאלורה" והקטעים הספורים שנותרו מאופרות אחרות, אין אות לכך שפרקי הפינאלה שלו מתקדמים במשהו לעומת אלה של לאו.
כהומוריסט מוזיקלי, לעומת זאת, הוא ראוי להיזכר ורשאי לתפוס את מקומו לצד רוסיני.